― Կինս, մենք ընտրություն չունենք։ Նա գիտեր, որ այդ փորձությունն անհաղթահարելի էր Արաքսու համար։ Նրա այտուցված ոտքերը և թույլ սիրտը հնարավորություն չէին տալիս վազելու։ Նա գիտեր նաև, որ ինքն Արաքսուն չէր լքի։ Ազնիվ խանո՞ւմը։ Նա նույնպես ի վիճակի չէր փախչելու։ Դե, ինչ արած։ Պետք էր մտածել միայն Թովմասի ու Մարոյի մասին։ Մարոն ուժեղ էր ու ճարպիկ, նա ճանաչում էր այդ շրջանը, քանի որ ոտքի տակ էր տվել Վարդանի հետ։